
  	                                      Nr. ______ din 14.08.2026


A N U N Ţ


	Primăria comunei Straja, județul Suceava, cu sediul în comuna Straja, satul Straja nr. 484A, organizează concurs de recrutare pentru ocuparea unui post contractual de execuție vacant de șofer (microbuz școlar electric), treapta II, pe perioadă nedeterminată, 8 ore/zi – 40 ore/săptămână, luni - vineri, din cadrul aparatului de specialitate al Primarului comunei Straja - Compartimentul învățământ, cultură.
 
Condiții de participare la concurs: 
a) generale: cele prevăzute de art. 15 din Hotărârea Guvernului nr. 1336/2022 pentru aprobarea Regulamentului - cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare; 
b) specifice: cele prevăzute la art. 542 alin. (1) și (2) din Ordonanța de urgență a Guvernului nr. 57/2019, cu modificările și completările ulterioare și fișa postului:
- studii generale absolvite cu diplomă;
- vechime în muncă: nu se solicită;
- permis de conducere: categoriile B, C, C+E, D, D1 și D1E;
- atestat profesional pentru transportul public de persoane, în termen de valabilitate;
- aviz psihologic eliberat de cabinet medical autorizat de Ministerul transporturilor; 
- fără antecedente rutiere grave (permis de conducere suspendat) sau penale;
	Concursul va consta în susţinerea a două probe de către candidaţii declaraţi admişi la selecţia dosarelor, respectiv: proba practică şi interviul.

Concursul se organizează conform următorului calendar:         
- 27 august 2026, ora 1600 - termenul limită pentru depunerea dosarelor de concurs la sediul Primăriei comunei Straja; 
- 10 septembrie 2026, ora 1000 - proba practică, ce se va desfăşura la sediul Primăriei comunei Straja.
Interviul se susţine într-un termen de 4 zile lucrătoare de la data susţinerii probei practice.
Comunicarea rezultatelor la fiecare probă a concursului se face prin afişare la sediu şi pe pagina de internet a Primăriei comunei Straja în termen de maximum o zi lucrătoare de la finalizarea probei. 
Candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei practice şi de la data afişării rezultatului interviului, sub sancţiunea decăderii din acest drept.
În cazul în care se înregistrează contestaţii: comunicarea rezultatelor la contestaţiile depuse precum şi a rezultatelor finale ale concursului se face prin afişare la sediu şi pe pagina de internet a Primăriei comunei Straja în termen de maximum o zi lucrătoare de la depunerea contestaţiilor, imediat după soluţionarea acestora.
 
	Dosarul de înscriere la concurs trebuie să conțină, în mod obligatoriu, următoarele documente: 
- formular de înscriere la concurs*  
- copia actului de identitate sau orice alt document care atestă identitatea, potrivit legii, aflat în termen de valabilitate;
- copia certificatului de căsătorie sau a altui document prin care s-a realizat schimbarea de nume, după caz;
- copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate;
- certificatul de cazier judiciar sau, după caz extrasul de pe cazierul judiciar;
- cazierul auto;
- adeverinţă medicală care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate; 
- certificatul de integritate comportamentală din care să reiasă că nu s-au comis infractiuni prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările și completările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane; 
- curriculum vitae, model comun european.
Documentele se vor prezenta în original - pentru conformitate. Copiile vor fi realizate, gratuit, de secretarul comisiei de concurs.
*Formularul de înscriere se pune la dispoziţie de Primăria comunei Straja - secretarul comisiei de concurs.

Bibliografie și tematică: nu este cazul.

Relaţii suplimentare se pot obţine la Primăria comunei Straja – secretarul comisiei de concurs, consilier Horvat Marioara sau la telefonul 0230-576947.



PRIMAR,

 Mihai JURAVLE

